text: Vagtchef til betjentene: Skyd hunden - den er farlig
  18 juli 2018 kl. 17.07
  OPDATERET. Hunden er nu lokaliseret i området. Politiet og en dyrlæge skal nu beslutte, hvad der skal ske med hunden.
  
  En hund, som politiet betegner som meget farlig, er onsdag sluppet løs i Glud ved Juelsminde. Hold dig væk fra hunden hvis du ser den, advarer politiet.
  Hunden er sluppet fri, i forbindelse med at den skulle overflyttes til en anden hundekennel. Hunden bliver betegnet som farlig. Derfor skal man ikke forsøge at hidkalde den, lyder det fra Sydøstjyllands Politi.
  Klik og se mere på Local Eyes
  - Jeg har sagt til betjentene, at de skal skyde den, hvis det bliver muligt, siger vagtchef Jørn Lindhardt til TV SYD.
  En dyrlæge har tidligere i dag forsøgt at bedøve hunden med en pil, men det lykkedes for hunden at stikke af, oplyser politiet
  Ser du hunden i området, kan politiet kontaktes på 1 1 4.
  